Korean whitening gel in Fall River 02720
alternatives to braces Union 07083
metlife dental Playa Del Rey
Female cosmetic dental in 42104 Sappige soetrissies uit die tuin | Stillewe
Sappige soetrissies uit die tuin
January 29, 2015 January 29, 2015 ~ Jeanne
‘n Openbaring, vandag. Ten spyte van ‘n temperatuur van 33 plus skakel ek die oond aan en plaas ‘n paar heel rooi soetrissies in die oond om te rooster. Net so, geen olie of niks. Skaars tien minute later begin wonderlike geure deur die huis drentel. Sowat 40 minute daarna word hulle uitgehaal, skoon swart gebrand, en in plastieksak toegemaak om bietjie verder te stoom, sodat die skille maklik kan afkom.
5-6 rooi soetrissies
1.5 blikkies gekapte tamaties
so 1 T dennepitte
Pasta van jou keuse, genoeg vir 4 porsies, gekook tot al dente
1. Rooster die soetrissies soos bo beskryf teen 180 grade. Jy sal sien as die rissies uit die sak kom, sal jy die skille maklik kan aftrek. Verwyder die pitte en stronke en kap grofweg op; hou eenkant.
2. Braai die ui en knoffel in ‘n bietjie olyfolie oor medium hitte tot sag.
3. Voeg die gekapte tamaties by en geur met peper, sout en suiker.
4. Laat die mengsel bietjie af- en inkook.
5. Kook intussen die pasta, en braai die dennepitte in ‘n droeë kleefvrye pan tot net goudbruin (hou fyn dop, hulle brand maklik).
6. Voeg die rissies by die tamatiemengsel en roer deur. Laat dit vir so ‘n minuut of wat warm kook en skep dan die mengsel oor die pasta.
7. Garneer met gesnipperde basilie na smaak, en met dennepitte bo-oor gestrooi.
Dan, ‘n nota oor die rissies:
Dis die eerste eer wat ek hulle in my tuin het en ek moet sê hulle groei besonder maklik. Vaar goed in potte, benodig nie veel instandhouding nie, en die plante dra welig. Jy sal hulle hoogstens aan bamboeslote of so iets moet anker sodat hulle nie begin kantel van die gewig van die vrugte, of deur die wind omgewaai word nie. Regtig hoogs aan te bevele, en dit verg net dat jy geduldig moet wag dat die groen rissies geleidelik ryper en, uiteindelik, rooi word.
< Previous Grenadellas aan die beurt
Next > Laventel-geïnspireerde lafenis